A tagállamok kormányainak képviselői közös megegyezéssel nyilatkozatot fogadtak el egy európai hálózat- és információbiztonsági ügynökség felállításáról. Az ügynökség referenciapontként működik, és függetlensége, az általa nyújtott tanácsok és az általa terjesztett információk színvonala, eljárásainak és működési módszereinek átláthatósága, valamint a számára kijelölt feladatok ellátásában tanúsított gondossága bizalmat kelt. (2004. február 19-i tanácsi határozat, az EUMSz alapján)

Célkitűzések — Az Ügynökség fokozza az Unió, a tagállamok és az üzleti szféra képességét a hálózat- és információbiztonsággal kapcsolatos problémák megelőzését, kezelését és az azokra való reagálást illetően. Az Ügynökség segítséget nyújt és tanácsot ad a Bizottságnak és a tagállamoknak a hatáskörébe tartozó hálózat- és információbiztonsággal kapcsolatos kérdéseket illetően. — Az Ügynökség magas szintű szakértelmet fejleszt ki, és felhasználja ezt a szakértelmet a köz- és magánszektor szereplői közötti széles körű együttműködés ösztönzésére.

Feladatok Az Ügynökség: a) információkat gyűjt az olyan jelenlegi és jövőbeni kockázatokról, amelyeknek hatásuk lehet az elektronikus hírközlő hálózatokra; b) tanácsot, illetve segítséget nyújt az Európai Parlamentnek, a Bizottságnak, az európai szerveknek, valamint az illetékes nemzeti szerveknek; c) elősegíti az ezen a téren működő szereplők közötti együttműködést; d) elősegíti az együttműködést a hálózat- és információbiztonsággal kapcsolatos problémák kezelésére szolgáló közös módszerek kidolgozásában; e) hozzájárul a hálózat- és információbiztonsággal kapcsolatos kérdésekre vonatkozó fogékonyság növeléséhez valamennyi felhasználónál; f) segíti a Bizottságot és a tagállamokat az iparral folytatott párbeszédben; g) nyomon követi a szabványokat; h) tanácsokkal látja el a Bizottságot a hálózat- és információbiztonsággal kapcsolatos kutatások terén; i) előmozdítja a megelőzési megoldásokkal kapcsolatos kockázatértékelési tevékenységet; j) hozzájárul a harmadik országokkal folytatott együttműködéshez.

1. Igazgatótanács Összetétele: a tagállamok egy-egy képviselője, a Bizottság által kinevezett három képviselő, valamint a Bizottság által javasolt és a Tanács által kinevezett, szavazati joggal nem rendelkező három képviselő, akik egyenként az alábbi csoportok valamelyikét képviselik: a) az információ- és hírközlés-technológiai iparág; b) fogyasztói csoportok; c) információ- és hálózatbiztonsági tudományos szakemberek. 2. Vezérigazgató 1. Az Ügynökséget a vezérigazgató irányítja, aki független a feladatai ellátásában. 2. Megbízatásának időtartama legfeljebb öt év. 3. Külső ellenőrzés Európai Számvevőszék. 4. Belső ellenőrzés Az Európai Bizottság belső ellenőrzési szolgálata. 5. A zárszámadásért felelős hatóság A Tanács javaslata alapján eljáró Parlament.

Költségvetés Összbevétel 2009-ben (2008) 8,1 millió EUR (8,4 millió EUR) 1. cím: Létszám Rendelkezésre áll: 5,2 millió EUR (4,7 millió EUR) 2. cím: Ingatlan, felszerelés és egyéb működési költségek Rendelkezésre áll: 0,5 millió EUR (0,7 millió EUR) 3. cím: Operatív kiadások Rendelkezésre áll: 2,5 millió EUR (2,9 millió EUR) Létszám 2009. december 31-én — A létszámtervben szereplő álláshelyek száma: 44 (44), ebből betöltött: 43 (39), — Egyéb álláshelyek: — 9 (12) szerződéses alkalmazott, — 4 (5) kiküldött nemzeti szakértő, — 1 (2) gyakornok. A teljes létszám: 57 (58). Foglalkoztatási terület szerinti bontásban operatív feladatok: 39,5 (15) (38) adminisztratív informatikai feladatok: 18,5 (20).